Adolf Hitler hot 1923 des Vui-Scheene vom Berchtsgoana Toij entdeckt. Mit da Mochtiabanohm vo de Nationalsozialistn in Deitschlond hot se in Berchtsgoan vui vaändat. Da Grund unn Bodn vom Obasoijzbeag is vom Naziregime teils unta an eaheblichm Druck erwoabn unn nachan, mim Beaghof im Zentrum, zum Führersperrgebiet woan. Da iabadimensioniade Bohnhof Berchtsgoans is a weidas Zeignis vo dera Aufmandlarei.